CELEX: E2004C0041
Language: et
Date: 2004-03-17 00:00:00
Title: EFTA järelevalveameti otsus, — Nr 41/04/COL — 17. märts 2004 , millega muudetakse neljakümne neljandat korda riigiabi käsitlevaid VORMILISI ja sisulisi eeskirju, LISADES peatükI 24B: laevaehituse RIIGIABI raamistik   (EMPs kohaldatav tekst)

14.9.2006   
            
            
               ET
            
            
               Euroopa Liidu Teataja
            
            
               C 221/10
            
         
      EFTA JÄRELEVALVEAMETI OTSUS,
   Nr 41/04/COL
   17. märts 2004,
   millega muudetakse neljakümne neljandat korda riigiabi käsitlevaid VORMILISI ja sisulisi eeskirju, LISADES peatükI 24B: laevaehituse RIIGIABI raamistik
   (2006/C 221/05)
   (EMPs kohaldatav tekst)
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut (1), eriti selle artikleid 61–63 ja selle protokolli nr 26,
   VÕTTES ARVESSE järelevalveameti ja kohtu asutamist käsitlevat EFTA riikide vahelist lepingut (2), eriti selle artiklit 24, artikli 5 lõike 2 punkti b ja selle protokolli nr 3 I osa artiklit 1 (3),
   ARVESTADES, et EFTA järelevalveamet jõustab riigiabi käsitlevad EMP lepingu sätted järelevalve- ja kohtulepingu artikli 24 alusel,
   ARVESTADES, et järelevalve- ja kohtulepingu artikli 5 lõike 2 punkti b alusel väljastab EFTA järelevalveamet teated või suunised küsimuste kohta, mida käsitletakse EMP lepingus, kui kõnealuse lepingu või järelevalve- ja kohtulepinguga nähakse nii ette või kui EFTA järelevalveamet peab seda vajalikuks,
   TULETADES MEELDE riigiabi käsitlevaid vormilisi ja sisulisi eeskirju (4), mille EFTA järelevalveamet võttis vastu 19. jaanuaril 1994. aastal (5),
   NING ARVESTADES JÄRGMIST:
   
                
            
            
               30. detsembril 2003. aastal avaldas Euroopa Ühenduste Komisjon (edaspidi komisjon) laevaehituse riigiabi uue raamistiku (6),
            
         
                
            
            
               kõnealune raamistik on Euroopa Majanduspiirkonna jaoks olulise tähtsusega,
            
         
                
            
            
               EMP riigiabi eeskirjade ühetaoline kohaldamine tagatakse kogu Euroopa Majanduspiirkonna territooriumil,
            
         
                
            
            
               EMP lepingu XV lisa lõpus oleva pealkirja “ÜLDOSA” järel oleva II punkti kohaselt võtab EFTA järelevalveamet, olles eelnevalt pidanud nõu komisjoniga, vastu õigusaktid, mis vastavad komisjoni vastu võetud õigusaktidele,
            
         
                
            
            
               OLLES pidanud nõu komisjoniga,
            
         
                
            
            
               TULETADES MEELDE, et EFTA järelevalveamet on kõnealuses asjas pidanud EFTA riikidega nõu mitmepoolsel kohtumisel 3. veebruaril 2004. aastal,
            
         ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniseid muudetakse peatüki 24B “Laevaehituse riigiabi raamistik” lisamise teel. Uus peatükk on toodud käesoleva otsuse I lisas.
            
         
               2.
            
            
               EFTA riikidele teatakse sellest otsuse ärakirja ja I lisa sisaldava kirjaga.
            
         
               3.
            
            
               Komisjonile teatakse sellest otsuse ärakirja ja I lisa sisaldava kirjaga kooskõlas EMP lepingu protokolli nr 27 punktiga d.
            
         
               4.
            
            
               Käesolev otsus, sealhulgas I lisa, avaldatakse Euroopa Liidu Teataja EMP-osas ja EMP-kaasandes.
            
         
               5.
            
            
               Käesolev otsus on autentne inglise keeles.
            
         
      Brüssel, 17 märts 2004
      
         
            EFTA järelevalveameti nimel
         
      
      
         Hannes HAFSTEIN,
         
            esimees
         
      
      
         Einar M. BULL,
         
            nõukogu liige
         
      
   
   
      (1)  Edaspidi “EMP leping”.
   
      (2)  Edaspidi “järelevalve- ja kohtuleping”.
   
      (3)  Järelevalve- ja kohtulepingu protokoll nr 3, mida muudeti EFTA riikide poolt 10. detsembril 2001. Muudatused jõustusid 28. augustil 2003.
   
      (4)  Edaspidi “riigiabi suunised”.
   
      (5)  Algselt avaldatud EÜT L 231, 3.9.1994 ja samal kuupäeval EMP kaasandes nr 32, viimati muudetud nõukogu otsusega nr 40/04/COL, 17. märts 2004 (seni avaldamata).
   
      (6)  Laevaehituse riigiabi raamistik, ELT C 317, 30.12.2003, lk 11.
   
      I LISA
      24B.   LAEVAEHITUSE RIIGIABI (1)
      
      24B.1.   Sissejuhatus
      
                  (1)
               
               
                  Laevaehituse riigiabi suhtes on kohaldatud mitut EMP erikorda. Võrreldes tööstusharudega, mille suhtes ei ole kohaldatud erieeskirju, on laevaehituse suhtes kohaldatav kord sisaldanud segu rangematest ja leebematest sätetest. Käesoleva raamistikuga nähakse ette uued eeskirjad laevaehituse riigiabi hindamiseks pärast laevaehitusele antavale abile uusi eeskirju kehtestava nõukogu 29. juuni 1998. aasta määruse (EÜ) nr 1540/98 (2) aegumist 31. detsembril 2003. aastal, nagu see lülitati EMP lepingusse EMP Ühiskomitee 29. jaanuari 1999. aasta otsuse nr 12/1999 (3) alusel.
               
            
                  (2)
               
               
                  Käesoleva raamistiku eesmärk on võimalikult suures ulatuses kõrvaldada erinevused laevaehituse ja muude tööstusharude suhtes kehtivate eeskirjade vahel ning seeläbi lihtsustada ja muuta selgemaks EFTA järelevalveameti (edaspidi “amet”) tegevuspõhimõtted selles valdkonnas, kohaldades valdkondadevahelisi üldsätteid ka laevaehituse suhtes.
               
            
                  (3)
               
               
                  Sellest hoolimata tõdeb amet, et teatavad laevaehitust mõjutavad tegurid peaksid kajastuma riigiabi kontrollimist käsitlevates ameti tegevuspõhimõtetes. Need tegurid on järgmised:
                  
                              a)
                           
                           
                              liigne tootmisvõimsus, allalöödud hinnad ja kaubandusmoonutused maailma laevaehitusturul;
                           
                        
                              b)
                           
                           
                              laevad on oma olemuselt väga suured tootmisvahendid, see suurendab ametlikult toetatavatest laenuvõimalustest tulenevat konkurentsi moondumise ohtu;
                           
                        
                              c)
                           
                           
                              Majanduskoostöö ja Arengu Organisatsiooni (OECD) raames sõlmitud laevaehitust käsitlevad kokkulepped, nimelt 1998. aasta OECD kokkulepe ametlikult toetatava ekspordikrediidi suuniste kohta ja sellega seotud valdkondlik lepe laevade ekspordikrediidi kohta, mida ühenduses kohaldatakse vastavalt nõukogu 22. detsembri 2000. aasta otsusele 2001/76/EÜ, millega asendatakse 4. aprilli 1978. aasta otsus ametlikult toetatava ekspordikrediidi valdkonnas teatavate suuniste kohaldamise kohta. (4)
                              
                           
                        
            
                  (4)
               
               
                  Amet tõdeb, et OECD raames tehakse tööd eesmärgiga asendada veel jõustumata 1994. aasta kokkulepe, mis käsitleb harilike konkurentsitingimuste järgimist laevaehituse ja -remondi valdkonnas. (5) Käesolev raamistik ei ole mingil juhul mõeldud selle töö tulemuse piiramiseks ja seda võib läbi vaadata OECD raames sõlmitud kokkulepet silmas pidades.
               
            
                  (5)
               
               
                  Neid erijooni arvestades on käesoleva raamistiku eesmärgid, lisaks kohaldatavate eeskirjade lihtsustamisele:
                  
                              a)
                           
                           
                              tõhustada EMP laevatehaste tööd ja suurendada nende konkurentsivõimet, eeskätt uuenduste edendamise kaudu;
                           
                        
                              b)
                           
                           
                              vajaduse korral lihtsustada majanduslikult mittetasuva tootmisvõimsuse vähendamist;
                           
                        
                              c)
                           
                           
                              täita kehtivaid ekspordikrediidi ja arenguabi alaseid rahvusvahelisi kohustusi.
                           
                        
            
                  (6)
               
               
                  Nende eesmärkide saavutamiseks nähakse käesoleva raamistikuga ette erimeetmed uuendusabi, sulgemisabi, ekspordikrediidi, arenguabi ja piirkondliku abi kohta.
               
            
                  (7)
               
               
                  Teatavad tunnusjooned, näiteks väikesed tootesarjad, toodetavate ühikute suurus, väärtus ja keerukus ning asjaolu, et üldiselt kasutatakse prototüüpe kaubanduslikult, muudavad laevaehituse ainulaadseks ja eristavad seda muudest tööstusharudest. Seetõttu on laevaehitus ainus valdkond, mis võib saada uuendusabi. Määrusega (EÜ) nr 1540/98 seati sisse abi uuendustesse investeerimiseks, mis oli mõeldud andmiseks üksnes nõuetekohaselt põhjendatud juhtudel, et soodustada tehnoloogilise riski võtmist. Siiski ei olnud kõnealuse sätte rakendamine rahuldav. Leitakse, et laevaehituse ainulaadsus õigustab valdkonnakohase uuendusabi säilitamist. Seetõttu püütakse käesoleva raamistikuga parandada uuenduste toetamist, võttes eeskätt arvesse raskusi varasema sätte kohaldamisel.
               
            
                  (8)
               
               
                  Amet võib pidada laevade ehitamiseks, remondiks ja ümberehitamiseks antavat abi ühisturuga kokkusobivaks üksnes juhul, kui see on kooskõlas käesoleva raamistiku sätetega.
               
            
                  (9)
               
               
                  Käesolev raamistik ei piira ajutisi meetmeid, mis on kehtestatud laevaehituse ajutist kaitsemehhanismi käsitleva nõukogu 27. juuni 2002. aasta määrusega (EÜ) nr 1177/2002, (6) nagu see lülitati EMP lepingusse EMP ühiskomitee 16. detsembri 2002. aasta otsuse nr.170/2002 (7) alusel.
               
            24B.2.   Mõisted
      
                  (10)
               
               
                  Käesolevas lepingus kasutatakse järgmisi mõisteid:
                  
                              a)
                           
                           
                              
                                 laevaehitus — iseliikuvate kaubanduslike merelaevade ehitamine EMPs;
                           
                        
                              b)
                           
                           
                              
                                 laevaremont — iseliikuvate kaubanduslike merelaevade parandamine või taastamine EMPs;
                           
                        
                              c)
                           
                           
                              
                                 laevade ümberehitamine — EMPs selliste iseliikuvate kaubanduslike merelaevade ümberehitamine, mille kogumahutavus on vähemalt 1 000 tonni, tingimusel, et ümberehitus hõlmab lastiplaani, laevakere, käitussüsteemi või reisijate majutamise võimaluste põhjalikku muutmist;
                           
                        
                              d)
                           
                           
                              
                                 iseliikuvad kaubanduslikud merelaevad:
                              
                                          i)
                                       
                                       
                                          reisijate- ja/või kaubaveoks kasutatavad laevad, mille kogumahutavus on vähemalt 100 tonni,
                                       
                                    
                                          ii)
                                       
                                       
                                          eriülesanneteks kasutatavad laevad (näiteks põhjasüvendid ja jäämurdjad), mille kogumahutavus on vähemalt 100 tonni,
                                       
                                    
                                          iii)
                                       
                                       
                                          vedurpuksiirid võimsusega vähemalt 365 kW,
                                       
                                    
                                          iv)
                                       
                                       
                                          ekspordikrediidi ja arenguabi puhul kalalaevad kogumahutavusega vähemalt 100 tonni, kui see on kooskõlas 1998. aasta OECD kokkuleppega ametlikult toetatava ekspordikrediidi suuniste kohta ja sellega seotud valdkondliku leppega laevade ekspordikrediidi kohta või mõne emba-kumba neist muutva või asendava kokkuleppega,
                                       
                                    
                                          v)
                                       
                                       
                                          alapunktides i–iv osutatud laevade lõpetamata, kuid ujuvad ja liikuvad kered.
                                       
                                    Seejuures tähendab “iseliikuv merelaev” püsiva käituri ja rooliseadmega laeva, mis on igati sõidukõlblik avamerel. Sõjalisel otstarbel kasutatavad laevad (s.o laevad, mis oma ehituslike põhiomaduste ja võimaluste tõttu on mõeldud kasutamiseks ainuüksi sõjalistel otstarvetel, nagu sõjalaevad ja muud ründe- või kaitseotstarbelised laevad) ja muudel laevadel üksnes sõjaväelise otstarbega tehtud muudatused või neile sel otstarbel lisatud omadused ei lähe arvesse tingimusel, et selliste laevade, muudatuste või omaduste suhtes kohaldatavad meetmed või menetlused ei kujuta endast riigiabi eeskirjadega vastuolus olevat varjatud tegevust kaubandusliku laevaehituse huvides;
                           
                        
                              e)
                           
                           
                              
                                 sidusüksus — füüsiline või juriidiline isik:
                              
                                          i)
                                       
                                       
                                          kellele kuulub ettevõte või kes omab kontrolli ettevõtte üle, mis tegeleb laevade ehitamise, remondi või ümberehitamisega, või
                                       
                                    
                                          ii)
                                       
                                       
                                          keda laevade ehitamise, remondi või ümberehitamisega tegelev ettevõte kas otseselt või kaudselt omab või kontrollib, aktsiaosaluse kaudu või muul viisil.
                                       
                                    Kontroll ettevõtte üle tekib siis, kui isikul või laevade ehitamise, remondi või ümberehitamisega tegeleval ettevõttel on või kui ta kontrollib rohkem kui 25 % vastavalt kas ettevõtte või isiku aktsiakapitalist.
                           
                        
                              f)
                           
                           
                              
                                 abi — abi EMP lepingu artikli 61 lõike 1 tähenduses, sealhulgas sellised meetmed nagu laenuvõimalused, tagatised ja maksusoodustused.
                           
                        
            24B.3.   Kohaldatavad sätted
      24B.3.1.   Kohaldamisala
      
                  (11)
               
               
                  Laevaehituse abi hõlmab abi laevatehastele, sidusüksustele, laevaomanikele ja kolmandatele isikutele, mida otseselt või kaudselt antakse laevade ehitamiseks, remondiks või ümberehitamiseks.
               
            24B.3.2.   Valdkondadevaheliste sätete kohaldamine
      
                  (12)
               
               
                  Üldpõhimõte on, et laevaehitusele võib anda abi EMP lepingu artikli 61 ja järelevalve- ja kohtulepingu protokolli nr 3 I osa artikli 1 ning kõikide nende alusel vastuvõetud õigusnormide ja meetmete, sealhulgas allpool loetletute kohaselt:
                  
                              a)
                           
                           
                              nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu endise artikli 93 kohaldamiseks, (8) nagu see lülitati järelevalve- ja kohtulepingu protokolli nr 3 II ossa; (9)
                              
                           
                        
                              b)
                           
                           
                              komisjoni 12. jaanuari 2001. aasta määrus (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes, (10) nagu see lülitati EMP lepingusse EMP ühiskomitee 25. juuni 2002. aasta otsuse nr 88/2002 (11) alusel;
                           
                        
                              c)
                           
                           
                              komisjoni 12. jaanuari 2001. aasta määrus (EÜ) nr 69/2001, mis käsitleb EÜ asutamislepingu artiklite 87 ja 88 kohaldamist vähese tähtsusega abi suhtes, (12) nagu see lülitati EMP lepingusse EMP ühiskomitee 25. juuni 2002. aasta otsuse nr 88/2002 (13) alusel;
                           
                        
                              d)
                           
                           
                              komisjoni 12. jaanuari 2001. aasta määrus (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes, (14) nagu see lülitati EMP lepingusse EMP ühiskomitee 25. juuni 2002. aasta otsuse nr 88/2002 (15) alusel;
                           
                        
                              e)
                           
                           
                              nõukogu 27. juuni 2002. aasta määrus (EÜ) nr 1177/2002, mis käsitleb laevaehituse ajutist kaitsemehhanismi, (16) nagu see lülitati EMP lepingusse EMP ühiskomitee 16. detsembri 2002. aasta otsuse nr 170/2002 (17) alusel.
                           
                        
                              f)
                           
                           
                              ameti suunised raskustes olevate ettevõtete päästmiseks ja ümberkorraldamiseks antava riigiabi kohta; (18)
                              
                           
                        
                              g)
                           
                           
                              ameti suunised keskkonnakaitseks antava riigiabi kohta; (19) ja
                           
                        
                              h)
                           
                           
                              uurimiseks ja arendamiseks antavat riigiabi käsitlev ühenduse raamistik. (20)
                              
                           
                        
            24B.3.3.   Erisätted
      
                  13)
               
               
                  Üldpõhimõtte suhtes, mida kirjeldatakse punktis 24B.3.2, kehtivad järgmised erandid, mida õigustavad punktis 24B.1 esitatud tegurid.
               
            24.B.3.3.1.   Uurimis-, arendus- ja uuendusabi
      
                  14)
               
               
                  Laevade ehitamise, remondi või ümberehitamisega tegelevate ettevõtete uurimis- ja arenduskulutuste katmiseks antavat abi võib pidada EMP lepinguga kokkusobivaks, kui see on kooskõlas eeskirjadega, mis on sätestatud uurimiseks ja arendamiseks antavat riigiabi käsitlevas EMP raamistikus või mõnes hilisemas sellealases kokkuleppes.
               
            
                  15)
               
               
                  Olemasolevatele laevu ehitavatele, remontivatele või ümber ehitavatele tehastele uuendusteks antavat abi võib pidada EMP lepinguga kokkusobivaks, kui abi osatähtsus on kuni 20 % kogusummast ja täidetud on järgmised tingimused:
                  
                              a)
                           
                           
                              abi on seotud uuenduslike toodete ja protsesside tööstusliku rakendamisega, s.t toodete ja protsessidega, mis on tehnoloogiliselt uued või võrreldes asjakohase tööstusharu tehnika tasemega EMPs märkimisväärselt parendatud, ja millega kaasneb tehnoloogilise või majandusliku ebaõnnestumise oht;
                           
                        
                              b)
                           
                           
                              abi piirdub ainult nende kulutuste toetamisega, mis on otse ja ainuüksi seotud uuendusosa investeeringute, kavandamise, inseneritöö ja katsetamisega. Erandjuhul võib toetada tehnoloogiliste uuenduste järeleproovimiseks hädavajalikke täiendavaid tootmiskulusid, kui need piirduvad vähima vajaliku summaga.
                           
                        
            24B.3.3.2.   Sulgemisabi
      
                  (16)
               
               
                  Laevu ehitavate, remontivate või ümber ehitavate tehaste täielikust või osalisest sulgemisest tulenevate harilike kulutuste katmiseks antavat abi võib pidada EMP lepinguga kokkusobivaks tingimusel, et tulenev tootmisvõimsuse vähenemine on tegelik ja pöördumatu.
               
            
                  (17)
               
               
                  Punktis 16 osutatud abikõlblikud kulutused on järgmised:
                  
                              a)
                           
                           
                              maksed koondatavatele või enne ametlikku pensioniiga pensionile jäävatele töötajatele;
                           
                        
                              b)
                           
                           
                              koondatavate või enne ametlikku pensioniiga pensionile jäävate töötajate nõustamise kulud, sealhulgas laevatehaste tehtavad maksed, mille eesmärk on hõlbustada kõnealusest laevatehasest sõltumatute väikeettevõtete loomist, mille põhitegevuseks ei ole laevade ehitamine;
                           
                        
                              c)
                           
                           
                              töötajatele kutsealaseks ümberõppeks tehtavad maksed;
                           
                        
                              d)
                           
                           
                              kulutused, mis on seotud laevatehas(t)e, selle/nende hoonete, rajatiste ja infrastruktuuri ümberkorraldamisega muuks otstarbeks kui laevaehitus.
                           
                        
            
                  (18)
               
               
                  Lisaks sellele võib ettevõtete puhul, mis täielikult lõpetavad laevade ehitamise, remontimise või ümberehitamise, pidada EMP lepinguga kokkusobivaks ka järgmisi meetmeid:
                  
                              a)
                           
                           
                              abi, mille summa ei ületa suuremat järgmisest kahest sõltumatu nõustaja kindlaksmääratud väärtusest: rajatiste raamatupidamislik jääkväärtus või kolme aasta eeldatav diskonteeritud tegevuskasum, miinus tulu, mida abistatav ettevõte saab rajatiste sulgemisest;
                           
                        
                              b)
                           
                           
                              abi laenude ja laenutagatiste kujul, mille abil ettevõte saab käibekapitali, mida ta vajab pooleli olevate tööde lõpuleviimiseks, tingimusel, et see piirdub vähima vajalikuga ja märkimisväärne osa töödest on juba tehtud.
                           
                        
            
                  (19)
               
               
                  Ettevõtted võivad saada osalise sulgemise abi üksnes juhul, kui nad ei ole saanud viimase 10 aasta jooksul päästmis- või ümberkorraldamisabi. Kui päästmis- või ümberkorraldamisabi andmisest on möödunud vähem kui 10 aastat, lubab amet anda osalise sulgemise abi üksnes erandlikel ja ettenägematutel asjaoludel, mis ei sõltu ettevõttest.
               
            
                  (20)
               
               
                  Abi summa ja osatähtsus peavad olema asjakohaste sulgemiste ulatust silmas pidades põhjendatud, kusjuures arvesse võetakse asjakohase piirkonna struktuuriprobleeme ja muule tööstustegevusele ümberlülitumise puhul EMP õigusnorme, mis kehtivad sellise muu tegevuse suhtes.
               
            
                  (21)
               
               
                  Et tagada abi saavate sulgemiste pöördumatus, hoolitsevad EFTA riigid selle eest, et suletud laevaehitusrajatised jäävad suletuks vähemalt 10 aastaks.
               
            24B.3.3.3.   Tööhõiveabi
      
                  (22)
               
               
                  Töökohtade loomiseks, samuti halvemusega ja puudega töötajate töölevõtmiseks laevu ehitavates, remontivates või ümber ehitavates ettevõtetes või halvemusega ja puudega töötajate töölevõtmisest tulenevate lisakulude katmiseks antavat abi võib pidada EMP lepinguga kokkusobivaks, kui see on kooskõlas EÜ asutamislepingu artiklite 87 ja 88 kohaldamist tööhõivealase riigiabi suhtes käsitleva komisjoni 12. detsembri 2002. aasta määruses (EÜ) nr 2204/2002 (21) sisalduvate sisuliste sätetega, nagu see lülitati EMP lepingusse EMP ühiskomitee 20. juuni 2003. aasta otsuse nr 83/2003 (22) alusel.
               
            24B.3.3.4.   Ekspordikrediit
      
                  (23)
               
               
                  Ametlikult toetatavate laenuvõimaluste kujul kodu- või välismaistele laevaomanikele või kolmandatele isikutele laevade ehitamiseks või ümberehitamiseks antavat abi võib pidada EMP lepinguga kokkusobivaks, kui see on kooskõlas tingimustega, mis sisalduvad ametlikult toetatava ekspordikrediidi suuniseid käsitlevas 1998. aasta OECD kokkuleppes ja sellega seotud valdkondlikus leppes laevade ekspordikrediidi kohta või neid leppeid hiljem muutnud või asendanud kokkulepetes.
               
            24B.3.3.5.   Arenguabi
      
                  (24)
               
               
                  Mõnele arengumaale arenguabina laevade ehitamiseks ja ümberehitamiseks antud abi võib pidada EMP lepinguga kokkusobivaks, kui see on kooskõlas asjakohaste tingimustega, mis sisalduvad ametlikult toetatava ekspordikrediidi suuniseid käsitlevas 1998. aasta OECD kokkuleppes ja sellega seotud valdkondlikus leppes laevade ekspordikrediidi kohta või neid leppeid hiljem muutnud või asendanud kokkulepetes.
               
            
                  (25)
               
               
                  Komisjon teeb kindlaks väljapakutud abi “arenguosa”, abi vajalikkuse ja selle, kas see kuulub ametlikult toetatava ekspordikrediidi suuniseid käsitleva 1998. aasta OECD kokkuleppe ja sellega seotud valdkondliku laevade ekspordikrediiti käsitleva leppe või neid leppeid hiljem muutnud või asendanud kokkulepete kohaldamisalasse. Arenguabi saamiseks peavad saama pakkumisi esitada eri laevatehased. Pakkumismenetlused peavad olema kooskõlas EMP riigihanke-eeskirjadega niivõrd, kuivõrd need eeskirjad on kohaldatavad.
               
            24B.3.3.6.   Piirkondlik abi
      
                  (26)
               
               
                  Laevade ehitamiseks, remondiks või ümberehitamiseks antavat piirkondlikku abi võib pidada EMP lepinguga kokkusobivaks üksnes juhul, kui täidetud on järgmised tingimused:
                  
                              a)
                           
                           
                              abi peab olema antud selleks, et investeerida olemasolevate laevatehaste täiustamisse või ajakohastamisse eesmärgiga suurendada nende jõudlust ega tohi olla seotud asjakohas(t)e laevatehas(t)e rahalise ümberkorraldamisega;
                           
                        
                              b)
                           
                           
                              piirkondades, millele on osutatud EMP lepingu artikli 61 lõike 3 punktis a ja mis vastavad kaardile, mille amet on iga EFTA riigi suhtes kinnitanud piirkondliku abi andmiseks, ei tohi abi osatähtsus ületada 22,5 %;
                           
                        
                              c)
                           
                           
                              piirkondades, millele on osutatud EMP lepingu artikli 61 lõike 3 punktis a ja mis vastavad kaardile, mille amet on iga EFTA riigi suhtes kinnitanud piirkondliku abi andmiseks, ei tohi abi osatähtsus ületada 12,5 % või kohaldatavat piirkondliku abi ülemmäära, kusjuures aluseks võetakse neist kahest piirmäärast väiksem;
                           
                        
                              d)
                           
                           
                              abi peab piirduma abikõlblike kulutustega, mis on määratletud kohaldatavates riigiabi suunistes piirkondliku abi kohta.
                           
                        
            24B.4.   Teatamiskohustus
      
                  (27)
               
               
                  Kõikidest kavatsustest anda uut abi laevade ehitamiseks, remontimiseks või ümberehitamiseks kas mõne kava või kavaga hõlmamata üksiktoetuse raames tuleb ametile teatada, välja arvatud juhul, kui abitingimused on sätestatud mõnes riigiabi grupierandis (23), millega nähakse teatavate riigiabi liikide puhul ette vabastus eelneva teatamise kohustusest.
               
            24B.5.   Järelevalve
      
                  (28)
               
               
                  EFTA riigid esitavad ametile aastaaruanded kõikide olemasolevate abikavade kohta järelevalve- ja kohtulepingu protokolli nr 3 II osas ja selle rakendussätetes esitatud eeskirjade kohaselt.
               
            24B.6.   Erinevatest allikatest pärit kattuv abi
      
                  (29)
               
               
                  Käesolevas raamistikus ettenähtud abi ülemmäärasid kohaldatakse sõltumata sellest, kas asjakohast abi rahastatakse täielikult või osaliselt riigi või EMP koostööst laekuvatest vahenditest. Käesoleva raamistiku alusel võimaldatavat abi ei või ühendada EMP lepingu artikli 61 lõike 1 kohase riigiabi muude vormidega või EFTA riikide ühenduse programmides osalemisest laekuvate muude rahastamisvormidega, kui sellise kuhjumise tagajärjel on abi osatähtsus käesoleva raamistikuga ettenähtust suurem.
               
            
                  (30)
               
               
                  Erinevateks eesmärkideks antava abi suhtes, mis hõlmab samu abikõlblikke kulutusi, kohaldatakse kõige soodsamat abi ülemmäära.
               
            24B.7.   KÄesoleva Raamistiku Kohaldamine
      
                  (31)
               
               
                  Käesoleva raamistik kehtib 1. jaanuarist 2004 ja mitte kauem kui 31. detsembrini 2006. Selle ajavahemiku vältel võib amet raamistiku läbi vaadata.
               
            
         (1)  Käesolev peatükk vastab laevaehituse riigiabi ühenduse raamistikule (ELT C 317, 30.12.2003, lk 11).
      
         (2)  EÜT L 202, 18.07.1998, lk 1.
      
         (3)  EÜT L 35, 10.2.2000 ja EMP kaasanne nr 7, vt EMP lepingu XV lisa punkti 1 alapunkti b.
      
         (4)  EÜT L 32, 2.2.2001, lk 1. Otsust on viimati muudetud otsusega 2002/634/EÜ (EÜT L 206, 3.8.2002, lk 16).
      
         (5)  EÜT C 375, 30.12.1994, lk 1. EFTA riikidest üksnes Norra on 1994. aasta kokkuleppe osaline.
      
         (6)  EÜT L 172, 2.7.2002, lk 1.
      
         (7)  EÜT L 38, 13.2.2002 ja EMP kaasanne nr 9, vt EMP lepingu XV lisa punkti 1 alapunkti c punkti a.
      
         (8)  EÜT L 83, 27.3.1999, lk 1.
      
         (9)  Järelevalve- ja kohtulepingu protokoll nr 3, mida EFTA riigid muutsid 10. detsembril 2001. Kõnealused muudatused jõustusid 28. augustil 2003. Muudetud protokolli nr 3 võib leida riigiabi käsitlevalt ameti võrgulehelt – õigusnormid: www.eftasurv.int
      
         (10)  EÜT L 10, 13.1.2001, lk 20.
      
         (11)  EÜT L 266, 3.10.2002 ja EMP kaasanne nr 49, vt EMP lepingu XV lisa punkti 1 alapunkti d.
      
         (12)  EÜT L 10, 13.1.2001, lk 30.
      
         (13)  EÜT L 266, 3.10.2002 ja EMP kaasanne nr 49, vt EMP lepingu XV lisa punkti 1 alapunkti e.
      
         (14)  EÜT L 10, 13.1.2001, lk 33.
      
         (15)  EÜT L 266, 3.10.2002 ja EMP kaasanne nr 49, vt EMP lepingu XV lisa punkti 1 alapunkti f.
      
         (16)  EÜT L 172, 2.7.2002, lk 1.
      
         (17)  EÜT L 38, 13.2.2002 ja EMP kaasanne nr 9, vt EMP lepingu XV lisa punkti 1 alapunkti c punkti a.
      
         (18)  EFTA järelevalveameti riigiabi suuniste 16. peatükk (EÜT L 274, 26.10.2000 ja EMP kaasanne nr 48). Käesolevad suunised vastavad Euroopa Ühenduse suunistele raskustes olevate ettevõtete päästmiseks ja ümberkorraldamiseks antava riigiabi kohta (EÜT C 288, 9.10.1999, lk 2).
      
         (19)  EFTA järelevalveameti riigiabi suuniste 15. peatükk (EÜT L 21, 24.1.2002 ja EMP kaasanne nr 6). Käesolevad suunised vastavad Euroopa Ühenduse suunistele keskkonnakaitseks antava riigiabi kohta (EÜT C 37, 3.2.2001, lk 3).
      
         (20)  EFTA järelevalveameti riigiabi suuniste 14. peatükk (EÜT L 245, 26.9.1996 ja EMP kaasanne nr 43). Käesolevad suunised vastavad Euroopa Ühenduse suunistele uurimiseks ja arendamiseks antava riigiabi kohta (EÜT C 45, 17.2.1996, lk 5).
      
         (21)  EÜT L 337, 13.12.2002, lk 3.
      
         (22)  ELT L 257, 09.10.2003 ja EMP kaasanne nr 51, vt EMP lepingu XV lisa punkt 1 alapunkt g.
      
         (23)  Vt punkti 12 alapunkte b, c ja d ning punkti 22 eespool.